CELEX: 32013R0736
Language: lt
Date: 2013-05-17 00:00:00
Title: 2013 m. gegužės 17 d. Komisijos deleguotasis reglamentas (ES) Nr. 736/2013, kuriuo dėl esamų biocidiniuose produktuose naudojamų veikliųjų medžiagų tyrimo programos trukmės iš dalies keičiamas Europos Parlamento ir Tarybos reglamentas (ES) Nr. 528/2012  Tekstas svarbus EEE

31.7.2013   
            
            
               LT
            
            
               Europos Sąjungos oficialusis leidinys
            
            
               L 204/25
            
         KOMISIJOS DELEGUOTASIS REGLAMENTAS (ES) Nr. 736/2013
   2013 m. gegužės 17 d.
   kuriuo dėl esamų biocidiniuose produktuose naudojamų veikliųjų medžiagų tyrimo programos trukmės iš dalies keičiamas Europos Parlamento ir Tarybos reglamentas (ES) Nr. 528/2012
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies antrą pastraipą,
   kadangi:
   
               (1)
            
            
               Reglamente (ES) Nr. 528/2012 numatyta, kad turi būti tęsiama visų esamų biocidiniuose produktuose naudojamų veikliųjų medžiagų sistemingo tyrimo darbo programa, pradėta pagal 1998 m. vasario 16 d. Europos Parlamento ir Tarybos direktyvos 98/8/EB (2) 16 straipsnio 2 dalį;
            
         
               (2)
            
            
               Reglamento (ES) Nr. 528/2012 89 straipsnio 1 dalies pirmoje pastraipoje numatyta, kad darbo programa turi būti užbaigta iki 2014 m. gegužės 14 d.;
            
         
               (3)
            
            
               remiantis Komisijos komunikatu Europos Parlamentui pagal Sutarties dėl Europos Sąjungos veikimo 294 straipsnio 6 dalį dėl Tarybos pozicijos dėl pasiūlymo priimti Europos Parlamento ir Tarybos reglamentą dėl biocidinių produktų tiekimo rinkai ir naudojimo (3), visų esamų biocidiniuose produktuose naudojamų veikliųjų medžiagų tyrimas bus baigtas tik iki 2024 m. gruodžio 31 d.;
            
         
               (4)
            
            
               todėl tikslinga šią darbo programą pratęsti iki tos dienos,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 528/2012 89 straipsnio 1 dalies pirma pastraipa pakeičiama taip:
   
      „1.   Komisija tęsia visų esamų veikliųjų medžiagų sistemingo tyrimo darbo programą, pradėtą pagal Direktyvos 98/8/EB 16 straipsnio 2 dalį, siekdama ją užbaigti iki 2024 m. gruodžio 31 d. Šiuo tikslu Komisijai suteikiami įgaliojimai priimti deleguotuosius aktus pagal 83 straipsnį dėl darbo programos vykdymo ir su darbo programa susijusių kompetentingų institucijų bei programos dalyvių teisių ir pareigų nustatymo“.
   
   2 straipsnis
   Šis reglamentas įsigalioja dvidešimtąją dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 17 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 167, 2012 6 27, p. 1.
   
      (2)  OL L 123, 1998 4 24, p. 1.
   
      (3)  COM(2011) 498 final.